На основу Решења Комесаријата за избеглице и миграције Републике Србије број: **553-701/1, од 18. новембра 2020.** године, Решења председника градске општине Младеновац о образовању Комисије за избор корисника за расподелу хуманитарних пакета хране, огревног дрвета и једнократне новчане помоћи најугроженијим породицама избеглица и интерно расељених лица са територије градској општини Младеновац број: **II-00-06-2/740/2018** од **28.06.2018**. године, (у даљем тексту: **Комисија**),и Правилника o условима и критеријумима за доделу помоћи број III-08-561-3/2020 од 26.11.2020.године. Комисија на првој седници одржаној **26.11.2020**. године, донела је

**О Б А В Е Ш Т Е Њ Е**

**о критеријумима и потребним документима за доделу једнократнe помоћи**

**за набавку лекова и лечење**

**К Р И Т Е Р И Ј У М И**

Најугроженије породице и лица могу да остваре право на помоћ у складу са следећим критеријумима:

-породице са чланом телесно инвалидним, ометеним у развоју и болесним чланом

породице, или појединци оболели од најтежих болести.

**ПРЕДНОСТ ЋЕ ИМАТИ СЛЕДЕЋЕ ПОРОДИЦЕ И ЛИЦА**

1. да су укупни приходи породице мањи или **до 50% просечне нето плате на нивоу Републике Србије, за септембар 2020. године тј. мање од 29.849,00 динара.**

2. домаћинства са чланом породице са тешким обољењем (малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни исулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења, лица ометена у развоју итд.,

3. једнородитељска домаћинства са децом до 18 година или децом на редовном школовању до 26 година,

4. трочлано и вишечлано домаћинство са децом до 18 година,

5. породице са трудницама или дететом/децом до 5 година,

6. домаћинства инвалидских пензионера (преко 50% инвалидности),

7. вишегенерацијско домаћинство,

8. лица (деца) смештена у хранитељским породицама,

9. домаћинство старих лица (жене преко 60 и мушкарци преко 65 година живота),

10. једночлана домаћинства са лицима преко 60 година живота,

11. породице где је дошло до насиља у породици,

12. За породице са тешко оболелим чланом (болести побројане у тачки 3.), материјални услов није елиминаторан.

**ПОТРЕБНА ДОКУМЕНТА:**

- за расељена лица:копије-очитаних личних карти, легитимација расељеног лица и **потврда о боравишту;**

- за избеглице:копије **важећих** избегличких легитимација;

**За обе категорије:**

* решење о телесном инвалидитету, решење о категоризацији, а за лица са здравственим проблемима лекарски налази из 2019 не старији од 6 месеци;
* доказ о приходима породице: за пунолетне чланове потврда Националне службе за запошљавање(НСЗ) ,потврда од Центра за социјални рад за кориснике НСЦ-а, чек од пензије или изјава о незапослености за лица која нису пријављена у НСЗ, или потврда о висини плате;
* изјава родитеља да брине о детету/ деци без помоћи другог родитеља;
* изјава о једночланом домаћинству;
* решења за лица (децу) смештена у хранитељским породицама;
* жртве породичног насиља прилажу пресуду надлежног суда или извештај центра за социјални рад.

**Обрасци за подношење пријаве за доделу помоћи и сва ближа обавештења могу се добити у канцеларији повереништва за избеглице у згради ГО Младеновац, Јанка Катића бр.6 у времену 8 -14 чaсова.**

Захтеви са потребном документацијом предају се на писарници Управе градске општине Младеновац са напоменом да се достављају Комисији за избор корисника за расподелу једнократне новчане помоћи .

**РОК ЗА ПОДНОШЕЊЕ ЗАХТЕВА ЈЕ**

**ОД 26.НОВЕМБРА ДО 02.ДЕЦЕМБАР 2020. ГОДИНЕ.**

Комисија усваја **Одлуку** о листи корисника помоћи у виду једнократне новчане помоћи која се објављује на огласној табли градске општине Младеновац .

Обавештење са критеријумима и потребним документима за доделу помоћи овјављено је на сајту и огласној табли ГО Младеновац.

КОМИСИЈА